Styremøte 09.10.13

Saksliste:

Sak 2/2013. Referatsak: Drift. Regnskap og revisor.

Sak 4/2013. Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 6/2013. Medlemsverving

Sak 7/2013. Orienteringssak: Kvinnenettverk

Sak. 8/2013. Orienteringssak: Markedsavdeling

Sak 10/2013. Orienteringssak: Forskningfinansiering

Sak 14/2013. Orienteringssak: Webside

Sak 17/2013. Orienteringssak: HM Kong Harald

Sak 18/2013. Likemannskurs

Sak 19/2013. Ekstraordinært årsmøte

Sak 20/2013 Orienteringssak: Kommende aktiviteter

Sak 21/2013 Eventuelt

Referat styremøte 09.10.13

Tilstede: Hans Jokstad, Nils Nerdalen, Ranveig Røtterud

Ingen referat- eller orienteringssaker ble behandlet , bortsett fra sak 20.

**Sak 6/2013.** **Medlemsverving**

Vi begynner å nærme oss 100 medlemmer, langt fra de 250 vi trenger. Nye oppdaterte brosjyrer blir laget i forbindelse med likemannskurset. I tillegg trenger den nye websida og kommende kontakttelefon god promotering.
Vedtak: Vi kjører en annonse i VG for medlemsverving, webside og kontakttelefon. Ranveig undersøker betingelsene for radioreklame på Radio Norge.

**Sak 18/2013. Likemannskurs**

Vi har forsøkt å få inn våre folk på kurs i andre foreninger uten å lykkes hittil. Vi ser det derfor som hensiktsmessig å arrangere vårt eget kurs. Vi har foredragsholder, Eva Buschmann fra Cerebral Parese-foreningen, vi har materiell til gruppearbeidet fra Prostatakreftforeningen og lokaler på plass den 8. – 10. nov. på Haraldvangen.
Vedtak: Vi arrangerer likemannskurs som foreslått.

**Sak 19/2013. Ekstraordinært årsmøte**

Eivind har bedt om avløsning, og styret mangler allerede varamedlem til styret. Videre har Helsedirektoratet i en vurdering av våre vedtekter bemerket at det mangler er punkt om hva som gjøres med foreningens midler ved en oppløsning.
Vedtak: Styret innkaller til ekstraordinært årsmøte på søndag 10. nov., samme helg som likemannskurset avholdes. Valgkomiteen bes starte arbeidet med å finne kandidater til de ledige vervene. Nils utformer et forslag til vedtektsendring som avklares pr. epost. Saken avsluttes.

Vedlegg: Kopi av epost fra BufDir

**Sak 20/2013 Orienteringssak: Kommende aktiviteter**

Uformelt treff i Tromsø tirsdag 22. okt.
Kurs ved UNN i Tromsø 23. – 24. okt. Vi har fått 15 min til å presentere foreningen
Uformelt treff i Oslo torsdag 24. okt.
Uformelt treff i Fredrikstad foreløpig dato 26. okt.
Uformelt treff i Bergen 2. nov.
Uformelt treff i Drammen 13. nov. kl. 19.00

Styret tok saken til etterretning. Saken avsluttes.

**Sak 21/2013. Administrativ støtte.**

Støtte til administrative funksjoner: Er det mulig å få hjelp av en frivillig medarbeider? Ranveig kontakter lokal frivillighetssentral.

**Sak 22/2013. Tilknytning til paraplyorganisasjon.**

Vi har en stående invitasjon fra Kreftforeningen til et kontaktmøte. Er tida nå inne til å ta imot invitasjonen?
Vedtak: Styret tar imot invitasjonen fra Kreftforeningen til et kontaktmøte, Ranveig avtaler tidspunkt enten uke 47 eller 48, slutt før kl. 14.00. (Hans har vakt ei uke fra 6. nov, Nils har vakt ei uke fra 13. nov. Nils kan ikke 20. nov)

Maura 10.10 2013,

Ranveig Røtterud

referent.